Svake godine u mjesecu studenom obilježavamo Dan naše škole. Ove godine dan smo započeli prezentacijom o posjetu Dragutina Tadijanovića našoj školi u Petrinji prije 10 godina. Nakon toga svaki se razred prepustio mašti i kreativnom radu.





Prvašići su svoju kreativnost pokazali izradom krpenih lutaka. Težak zadatak , koji je uspio razveseliti najmlađe učenike.








Učenici drugog razreda su pokazali svoje slikarske vještine i odlučili spremno dočekati predstojeće blagdane.



Treći a razred se prisjetio nekih podataka iz života Dragutina Tadijanovića, zajedno su pročitali i interpretirali Pjesmu o dunji i ptici, a potom su pisali pismo našem Tadiji,čiji je bio cilj predstaviti sebe i svoju školu.



Nakon toga su izrađivali kuglice od slikovnih kalendara.







U trećem b razredu vladalo je pravo blagdansko ozračje. Od papira su ubrzo nastajali prepoznatljivi likovi u zimskom okružju.





Četvrti a razred je od bijelih plastičnih žličica izrađivao blagdanske ukrase.





Za darivanje su potrebne i ukrasne kutijice ,a upravo takve su nastajale u radionici četvrtog b razreda.



Neki od učenika petih razreda su pokazali svoje znanje i sposobnosti u igrama odbojke i nogometa, a neki su bili maštoviti i od papira izrađivali ukrase za svoju učionicu.







Tako smo u druženju i ugodnom ozračju proveli još jedan Dan škole.